Vi ble ønsket velkommen til denne koselige leiligheten av Cristinas datter, og fikk en rask men grundig "omvisning" og all nødvendig informasjon.
Leiligheten var perfekt for oss - to voksne og en tenåring. Bra og ganske stort bad, knøttlite men koselig kjøkken med det nødvendigste, og hyggelig innredning generelt. Den private terrassen var fantastisk både til frokost og til et glass vin på kvelden. Hagen var skjønn; sitrustrær og palmer, fristende og rent basseng, stille og rolig. Beliggenheten kunne ikke vært bedre. Roma på sitt beste rett utenfor døra!
Vi kan virkelig anbefale dette stedet. Ikke luksus, men ekte koselig.